b'\n_START_ARTICLE_\nBulbasaur\n_START_SECTION_\nEtimologija imena\n_START_PARAGRAPH_\nIme Bulbasaur dolazi od rije\xc4\x8di "bulb", \xc5\xa1to na engleskom zna\xc4\x8di gomolj (odnose\xc4\x87i se na onu na njegovim le\xc4\x91ima), i gr\xc4\x8dke rije\xc4\x8di "sauros" = gu\xc5\xa1ter. _NEWLINE_Japansko je ime Bulbasaura Fushigidane, slo\xc5\xbeenica japanskih rije\xc4\x8di "fushigi" = tajanstven, i "tane" = sjemenka.\n_START_SECTION_\nU videoigrama\n_START_PARAGRAPH_\nU igrama Pok\xc3\xa9mon Red/Blue, Bulbasaur je jedan od po\xc4\x8detnih Pok\xc3\xa9mona, tj. jedan od Pok\xc3\xa9mona s kojim igra\xc4\x8d zapo\xc4\x8dinje igru. Pok\xc3\xa9 lopta koja sadr\xc5\xbeava Bulbasaura (jedinog u ovoj igri) nalazi se u laboratoriju profesora Oaka u gradu Palletu. Ako igra\xc4\x8d odabere Bulbasaura, njegov \xc4\x87e protivnik odabrati Charmandera. Bulbasaur \xc4\x87e biti na 5. razini, \xc5\xa1to je slu\xc4\x8daj s gotovo svim po\xc4\x8detnim Pok\xc3\xa9monima_NEWLINE_U igri Pok\xc3\xa9mon Yellow, Bulbasaura je mogu\xc4\x87e dobiti u gradu Ceruleanu. Djevojka u ku\xc4\x87i nadomak Pok\xc3\xa9mon centru dati \xc4\x87e igra\xc4\x8du Bulbasaura ako igra\xc4\x8dev Pikachu bude dobre volje. U ovog igri igra\xc4\x8d mo\xc5\xbee dobiti i druga dva po\xc4\x8detna Pok\xc3\xa9mona, Charmandera i Squirtlea, pri\xc4\x8daju\xc4\x87i s odre\xc4\x91enim likovima unutar igre. Bulbasaur dobiven u gradu Ceruleanu biti \xc4\x87e na 10. razini._NEWLINE_U igrama FireRed/LeafGreen, Bulbasaura je mogu\xc4\x87e prona\xc4\x87i (kao u igrama Pok\xc3\xa9mon Red i Blue) unutar laboratorija profesora Oaka, kao jednog od ponu\xc4\x91enih po\xc4\x8detnih Pok\xc3\xa9mona._NEWLINE_Bulbasaur je \xc4\x8desto smatran najboljim izborom po\xc4\x8detnog Pok\xc3\xa9mona zbog njegove prednosti nad prve dvije dvorane (Brockovih Kamenih/ Zemljanih Pok\xc3\xa9mona i Mistyinih Vodenih Pok\xc3\xa9mona) te otpornosti prema Elektri\xc4\x8dnim Pok\xc3\xa9monima poru\xc4\x8dnika Surgea. Slu\xc5\xbebeni vodi\xc4\x8d same igre preporu\xc4\x8duje novim igra\xc4\x8dima zapo\xc4\x8dinjanje igre s Bulbasaurom zbog njegove u\xc4\x8dinkovitosti protiv nekoliko Vo\xc4\x91a dvorana._NEWLINE_Bulbasaur je dostupan u igrama Pok\xc3\xa9monGold/Silver kroz kori\xc5\xa1tenje Vremenske kapsule (potreban link)._NEWLINE_U Pok\xc3\xa9mon HeartGold/SoulSilver igra\xc4\x8d mo\xc5\xbee, nakon \xc5\xa1to pobijedi Reda na Mt. Silver, od profesora Oaka dobiti jednog od po\xc4\x8detnih Pok\xc3\xa9mona iz Kanto regije, uklju\xc4\x8duju\xc4\x87i i Bulbasaura._NEWLINE_U Pok\xc3\xa9mon Diamond/Pearl i Pok\xc3\xa9mon Platinum, Bulbasaur mo\xc5\xbee biti na\xc4\x91en u Pal parku (potreban link) nakon \xc5\xa1to igra\xc4\x8d dobije sve Pok\xc3\xa9mone dostupne u Sinnoh regiji._NEWLINE_U Pok\xc3\xa9mon X/Y, Bulbasaur i ostala dva po\xc4\x8detna Pok\xc3\xa9mona Kanto regije opet su na raspolaganju. Igra\xc4\x8du \xc4\x87e odabir ponuditi profesor Sycamore nakon \xc5\xa1to ga igra\xc4\x8d pobijedi u njegovu labaratoriju u Lumiose gradu._NEWLINE_U Pok\xc3\xa9mon Ultra Sun/Ultra Moon, mogu\xc4\x87e je na\xc4\x87i divljeg Bulbasaura kori\xc5\xa1tenjem Skena otoka._NEWLINE_U svim ostalim jezgrenim Pok\xc3\xa9mon igrama, tj. onima u kojima je cilj igre pobijediti ligu i postati \xc5\xa1ampion, Bulbasaura je mogu\xc4\x87e dobiti jedino razmjenom i na doga\xc4\x91ajima.'